**JAVNI RAZPIS ZA SOFINANCIRANJE raziskovalno-razvojnIH in**

**DEMONSTRACIJSKO-PILOTNIH projektOV**

**V PREMOGOVNIH REGIJAH ZASAVJE IN SAŠA**

**V OKVIRU SKLADA ZA PRAVIČNI PREHOD**

**(JR RRI DEMO PILOTI SPP)**

**OBRAZEC 10**

**VZOREC KONZORCIJSKE POGODBE**

*Vzorec se lahko dopolni glede na potrebe posameznega konzorcija, vendar pa že navedenega besedila ne spreminjajte, saj je skladno z zahtevami javnega razpisa. Pogodbo dopolnite z besedilom, kjer je to potrebno.* *Po potrebi, za namen urejanja razmerij med konzorcijskimi partnerji, lahko tudi dodate člene konzorcijske pogodbe.* ***Izbrišite navodila in v naslovu zbrišite besedo »vzorec«.*** *Vzorec je pripravljen za primer konzorcija s tremi partnerji. Ustrezno ga prilagodite na število partnerjev v vašem konzorciju.*

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: vodilni konzorcijski partner)

Davčna številka:

Matična številka:

Transakcijski račun:       , odprt pri banki:

in

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja:       , odprt pri banki:

in

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja:      , odprt pri banki:

(v nadaljnjem besedilu: pogodbene stranke)

sklenejo

**KONZORCIJSKO POGODBO št. .........**

**ZA IZVEDBO OPERACIJE ........ [NAZIV OPERACIJE]**

1. člen

(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na javnem razpisu Agencije za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS) **»ZA SOFINANCIRANJE raziskovalno-razvojnIH in demonstracijsko-pilotnIH projektOV V PREMOGOVNIh REGIJah zasavje in saša V OKVIRU SKLADA ZA PRAVIČNI PREHOD«**, ki je bil objavljen v Uradnem listu RS, št. 76/2025, z dne 3. 10. 2025 (v nadaljnjem besedilu: javni razpis), z operacijo **[NAZIV operacije]** (v nadaljnjem besedilu: operacija).

Konzorcijska pogodba (v nadaljnjem besedilu: pogodba) je sklenjena pod odložnim pogojem, da bo projekt izbran na javnem razpisu, ki se financira iz sredstev Evropske unije, in sicer iz sredstev Sklada za pravični prehod. Javni razpis je ukrep, ki se izvaja v okviru Programa evropske kohezijske politike v obdobju 2021–2027 v Sloveniji, v okviru cilja politike 6: Evropa za pravični prehod, prednostne naloge 10: Prestrukturiranje premogovnih regij, specifičnega cilja JSO8.1.: Sklad za pravični prehod.

S pogodbo pogodbene stranke poleg ustanovitve konzorcija uredijo tudi medsebojne pravice in obveznosti, ter se dogovorijo o načinu delitve sredstev ustanovljenega konzorcija, ki jih v primeru uspešne izbire na javnem razpisu dodeli ARIS za sofinanciranje operacije, ter o ustrezni delitvi pravic intelektualne lastnine.

1. člen

(odgovornost konzorcijskih partnerjev)

Konzorcijski partnerji  **[NAZIV VSEH KONZORCIJSKIH PARTNERJEV]** s podpisom pogodbe pooblaščajo **[NAZIV VODILNEGA KONZORCIJSKEGA PARTNERJA],** da v imenu in za račun konzorcija pripravi, podpiše in odda skupno vlogo na javni razpis in da nastopa kot prijavitelj in kot vodilni konzorcijski partner. Skupna vloga je sestavni del pogodbe. Pogodbene stranke pooblastijo **[NAZIV VODILNEGA KONZORCIJSKEGA PARTNERJA]** tudi za morebitne dopolnitve ali umik vloge na javni razpis v imenu in za račun konzorcija.

Pogodbene stranke se dogovorijo, da je **[NAZIV VODILNEGA KONZORCIJSKEGA PARTNERJA]** kot vodilni konzorcijski partner v primeru izbora vloge pogodbena stranka oziroma podpisnik pogodbe o sofinanciranju z ARIS, v imenu in za račun vseh konzorcijskih partnerjev.

Pogodbene stranke pooblastijo **[NAZIV VODILNEGA KONZORCIJSKEGA PARTNERJA],** da v imenu in za račun vseh konzorcijskih partnerjev prejema in vroča vsa pisanja in listine, ki se nanašajo na javni razpis, vključno s pozivi, dopisi, odločbami in pogodbo o sofinanciranju, ter da podpiše pogodbo o sofinanciranju.

Pogodbene stranke se dogovorijo, da je **[NAZIV VODILNEGA KONZORCIJSKEGA PARTNERJA]** kot vodilni konzorcijski partner in vodja konzorcija odgovoren za komunikacijo z ARIS in ostalimi pristojnimi organi, za poročanje o operaciji v času njenega trajanja in v času obdobja spremljanja operacije in za oddajo vlog/zahtevkov za izplačilo. Pogodbene stranke se dogovorijo, da **[NAZIV VODILNEGA KONZORCIJSKEGA PARTNERJA]** odgovarja za vnos podatkov vseh svojih konzorcijskih partnerjev v aplikacije, predpisane s strani ARIS, ter da odgovarja za pravilnost vnesenih podatkov.

Vodilni konzorcijski partner in ostali konzorcijski partnerji so dolžni upoštevati vsa navodila ARIS, prav tako pa morajo biti dosegljivi za komunikacijo z ARIS.

1. člen

(sestava in naloge)

Konzorcijski partnerji se dogovorijo, da pri izvedbi operacije zasledujejo naslednje skupne cilje:

**[VSTAVITI OPIS CILJA OPERACIJE IN PRISPEVKE POSAMEZNIH KONZORCIJSKIH PARTNERJEV K SKUPNEMU CILJU – NAJVEČ 1000 ZNAKOV S PRESLEDKI]**

Konzorcijski partnerji se dogovorijo, da je operacija osnovana na delitvi dela na način, da so konzorcijski partnerji opredelili obseg skupnega cilja, sodelovali pri njeni zasnovi in prispevali k izvajanju operacije, in sicer:

**[VSTAVITI OPIS, KAKO BO OPERACIJA OSNOVANA NA DELITVI DELA NA NAČIN, DA BODO KONZORCIJSKI PARTNERJI OPREDELILI NJEN OBSEG, SODELOVALI PRI NJENI ZASNOVI IN PRISPEVALI K IZVAJANJU OPERACIJE – NAJVEČ 1000 ZNAKOV S PRESLEDKI]**

Konzorcijski partnerji se dogovorijo, da operacija vključuje delitev finančnih, tehnoloških, znanstvenih in drugih tveganj ter rezultatov, in sicer:

**[VSTAVITI OPIS, KAKO BO OPERACIJA VKLJUČEVALA DELITEV FINANČNIH, TEHNOLOŠKIH, ZNANSTVENIH IN DRUGIH TVEGANJ TER REZULTATOV- NAJVEČ 1000 ZNAKOV S PRESLEDKI]**

Pogodbene stranke se dogovorijo o delitvi izvedbe aktivnosti operacije s terminskim in finančnim načrtom po posameznih konzorcijskih partnerjih, in sicer na naslednji način:

|  |  |  |  |
| --- | --- | --- | --- |
| Naziv vodilnega konzorcijskega partnerja oz. konzorcijskega partnerja | Aktivnost operacije | Predviden mesec zaključka aktivnosti in nastanka rezultata aktivnosti  (številka meseca od začetka izvajanja operacije) | Predviden strošek v EUR |
|  |  |  |  |
|  |  |  |  |
|  |  |  |  |

*PRIKAZ MORA BITI SKLADEN S PREGLEDNICO 9 OBRAZCA 2 (PREDSTAVITEV PROJEKTA) V VLOGI NA JAVNI RAZPIS.*

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca pogodbe o sofinanciranju, iz razpisne dokumentacije, javnega razpisa in ostalih delov razpisne dokumentacije, ter se bodo po njih ravnale.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli pogodbe ter aktivnosti operacije izvedle strokovno in vestno;
* najkasneje na dan 31. 12. 2024 imeli v Poslovnem registru Slovenije/Sodnem registru vpisan sedež, poslovno enoto ali podružnico v regiji Zasavje ali SAŠA regiji, kjer se bodo izvajale aktivnosti projekta. Podjetje se mora ob oddaji vloge z izjavo zavezati, da bo sedež, poslovna enota ali podružnica ostala vpisana v Poslovnem registru Slovenije/Sodnem registru ves čas, od najkasneje 31. 12. 2024 dalje in še pet (5) let od zadnjega izplačila upravičencu.
* določila podpisane pogodbe o sofinanciranju enakovredno veljala za vse konzorcijske partnerje ter skladno s to obvezo vsi partnerji prevzemajo vlogo upravičenca glede na podpisano pogodbo o sofinanciranju;
* sodelovale pri izvedbi operacije na način in v obsegu, kot izhaja iz prejšnjega člena in kot je dogovorjeno in opredeljeno v vlogi na javni razpis;
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
* sredstva, pridobljena po tej pogodbi, porabile namensko in izključno za izvajanje aktivnosti operacije, ki so predmet te pogodbe;
* vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev, za katere pa bodo pogodbene stranke dolžne voditi in spremljati prejeta sredstva za operacijo);
* upoštevale zahteve informiranja in obveščanja javnosti pri izvajanju operacije, navedene v Navodilih organa upravljanja na zagotavljanja prepoznavnosti preglednosti in komuniciranja evropske kohezijske politike v obdobju 2021-2027;
* zagotavljale dostopnost in hrambo celotne originalne dokumentacije, vezane na operacijo, in zagotavljale ARIS ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije;
* upoštevale obvezno spoštovanje horizontalnih načel v skladu s členom 9 Uredbe 2021/1060/EU ter spoštovale temeljne pravice in spodbujale enake možnosti osebam vključenim v izvajanje aktivnosti operacije v skladu z zakonodajo, ki pokriva področje zagotavljanja enakih možnosti in Uredbo 2021/1060/EU;
* za namen spremljanja in vrednotenja operacije spremljale ter ARIS zagotavljale podatke o doseganju cilja, mejnikov in rezultatov operacije;
* zagotovile varstvo osebnih podatkov udeležencev v skladu z določili zakonodaje, ki ureja varstvo osebnih podatkov; pogodbene stranke se strinjajo, da lahko ARIS za namene obdelave podatkov in analitične potrebe uporablja dokumentacijo, ki jo je pridobil vodilni konzorcijski partner;
* v primeru preverjanja na kraju samem omogočile vpogled v računalniške programe, listine, postopke v zvezi z izvajanjem operacije ter rezultate operacije; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili;
* omogočile nadzor tudi zunanjim ocenjevalcem, v primeru, da jih bo ARIS pooblastila za nadzor nad izvajanjem operacije ter doseženim ciljem operacije.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju preverjajo upravičenost porabe sredstev po tej pogodbi.

V kolikor se bo pri kateremkoli nadzoru operacije izkazalo, da operacija ni v skladu z javnim razpisom ali pogodbo o sofinanciranju, lahko ARIS od vseh konzorcijskih partnerjev kot upravičencev zahteva vrnitev vseh prejetih sredstev skladno s pogodbo o sofinanciranju.

Pogodbene stranke se strinjajo, da so kot konzorcijski partnerji solidarno odgovorne za škodo in druge posledice, ki bi nastale zaradi nepravilnega ali nezakonitega izvajanja operacije po pogodbi o sofinanciranju.

Solidarna odgovornost velja tudi v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije. To pomeni, da v navedenih primerih odgovarjajo za vračilo neupravičeno prejetih sredstev vsi konzorcijski partnerji solidarno.

1. člen

(ureditev pravic intelektualne lastnine)

Pogodbene stranke se zavezujejo, da:

* bodo uredile pravice intelektualne lastnine (v nadaljnjem besedilu: PIL), na katere se nanaša izvedba in (so)financiranje operacije, skladno z veljavnimi predpisi Republike Slovenije in Evropske unije, določbami javnega razpisa, cilji evropske kohezijske politike, zlasti upoštevajoč predpise s področja PIL in državnih pomoči,
* se bodo na podlagi prispevkov k nastanku intelektualne lastnine v okviru izvajanja operacije dogovorile o deležih imetništva intelektualne lastnine, ki je nastala med izvajanjem operacije tako, da bo razdelitev PIL odražala delovne sklope, prispevke in interese pogodbenih strank iz izvajanja operacije,
* dogovor o PIL mora biti v pisni obliki (priloga končnega poročila),
* ….. **[PO POTREBI DOPOLNITE].**

1. člen

(upravičeni stroški)

Upravičeni stroški in izdatki operacije morajo biti skladni z razpisno dokumentacijo. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s sredstvi Sklada za pravični prehod, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov operacije po konzorcijskih partnerjih so navedene v Obrazcu 3 skupne vloge na javni razpis »Finančni načrt«, ki predstavlja finančni načrt operacije, in je priloga te pogodbe.

Stroški so upravičeni le pod pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v finančnem načrtu ter so skladni s pogodbo o sofinanciranju,
* so z odobrenim projektom, ki je opredeljen v vlogi in finančnem načrtu, neposredno povezani ter potrebni za njegovo izvajanje in so v skladu z rezultati in ciljem operacije,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.

1. člen

(obveznosti pogodbeni strank)

Da bi zagotovile tekoče izvajanje operacije, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z razpisno dokumentacijo in razumeti svojo vlogo v operaciji;
* vse pogodbene stranke morajo biti seznanjene z vzorcem pogodbe o sofinanciranju in razumeti svoje obveznosti;
* vodilni konzorcijski partner se mora redno posvetovati s konzorcijskimi partnerji in jih izčrpno obveščati o poteku operacije;
* vodilni konzorcijski partner je prejemnik namenskih sredstev v skladu z zahtevkom za izplačilo, ki ga pred izplačilom sredstev potrdi ARIS;
* vodilni konzorcijski partner mora prejeta namenska sredstva najkasneje v 5 delovnih dneh po dnevu, ko jih bo prejel od ministrstva, prenakazati drugim partnerjem v konzorciju. Višina sredstev bo določena v dokumentih zahtevka za izplačilo v informacijskem sistemu Organa upravljanja IS e-MA2, ki jih bo pred izplačilom sredstev vodilnemu konzorcijskemu partnerju potrdila ARIS;
* vodilni konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih vodilni konzorcijski partner predloži ARIS v skladu s pogodbo o sofinanciranju;
* predloge za spremembe operacije (npr. spremembe aktivnosti ipd.) morajo konzorcijski partnerji pisno potrditi, preden jih vodilni konzorcijski partner predloži ARIS; če takega sporazuma ni mogoče doseči, mora vodilni konzorcijski partner razloge za to navesti, kadar spremembe predloži ARIS v odobritev;

Pogodbene stranke potrjujejo in jamčijo, da bodo ARIS ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ARIS o sklenitvi pogodbe o sofinanciranju operacije ter da so vsi podatki, ki so jih in ki jih bodo posredovali vodilnemu konzorcijskemu partnerju oz. ARIS tekom izvajanja operacije v zvezi s to pogodbo in pogodbo o sofinanciranju operacije resnični in popolni, v nasprotnem primeru se to šteje kot hujša kršitev te pogodbe.

Pogodbene stranke se strinjajo, da lahko ARIS za namene javnega razpisa in izvajanja pogodbe o sofinanciranju pridobiva podatke o konzorcijskih partnerjih iz uradnih evidenc ter uporablja osebne podatke članov projektne skupine, za kar imajo pogodbene stranke zagotovljeno njihovo soglasje v skladu z veljavno zakonodajo.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun predstavniku ali posredniku organa ali organizacije iz javnega sektorja ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena pogodba nična.

1. člen

(upravljanje sprememb operacije)

Pogodbene stranke bodo morale smiselno upoštevati omejitve glede sprememb operacije v skladu s členom 65 Uredbe (EU) 2021/1060/EU. Če v petih letih od datuma končnega izplačila konzorcijskemu partnerju, ki je veliko podjetje, ali v treh letih od datuma končnega izplačila konzorcijskemu partnerju, ki je srednje veliko, malo ali mikro podjetje, nastopi karkoli od naslednjega:

* prenehanje ali premestitev proizvodne dejavnosti iz regije na ravni NUTS 2, v kateri je prejel podporo;
* sprememba lastništva postavke infrastrukture, ki daje konzorcijskemu partnerju ali javnemu organu neupravičeno prednost; ali
* bistvena sprememba, ki vpliva na značaj, cilje ali pogoje izvajanja, zaradi česar bi se razvrednotili njeni prvotni cilji,

so konzorcijski partnerji dolžni vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun vodilnega konzorcijskega partnerja do dneva vračila sredstev v proračun Republike Slovenije sorazmerno z obdobjem, v katerem ustrezne zahteve niso bile izpolnjene.

Tekom operacije bodo pogodbene stranke upravljale spremembe operacije na način: **[VSTAVITI OPIS, KAKO BODO POGODBENE STRANKE UPRAVLJALE SPREMEMBE OPERACIJE. OPIS MORA BITI SKLADEN Z DOLOČILI RAZPISNE DOKUMENTACIJE GLEDE SPREMEMB NA OPERACIJAH.]**

1. člen

(aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno sodišče v Ljubljani.

O obstoju sporov so pogodbene stranke dolžne obvestiti ARIS.

1. člen

(veljavnost pogodbe)

Pogodba začne veljati z dnem podpisa vseh pogodbenih strank in velja do izteka vseh rokov, po katerih je možen nadzor nad pogodbo o sofinanciranju in izrekanje finančnih sankcij, ki so določene v njej.

Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih, ter se stranke dogovorijo, da bodo v skladu z načeli vestnosti in poštenja tako določbo, v kolikor bo to mogoče, spremenile z aneksom k tej pogodbi.

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov.

**Vodilni konzorcijski partner:**

|  |  |
| --- | --- |
| Podjetje: |  |
| Ime in priimek zakonitega zastopnika podjetja: |  |
| Kraj in datum: |  |
| Podpis: |  |

**Konzorcijski partnerji:**

|  |  |
| --- | --- |
| Podjetje: |  |
| Ime in priimek zakonitega zastopnika podjetja: |  |
| Kraj in datum: |  |
| Podpis: |  |

|  |  |
| --- | --- |
| Podjetje: |  |
| Ime in priimek zakonitega zastopnika podjetja : |  |
| Kraj in datum: |  |
| Podpis: |  |